ΦΥΛΛΟ ΕΡΓΑΣΙΑΣ Ομάδα Α-Β

Από τη δημοκρατία στους «Τριάκοντα Τυράννους»

**ΞΕΝΟΦΩΝΤΟΣ ΕΛΛΗΝΙΚΑ**

**Βιβλίο 2. Κεφάλαιο 3. §1-10**

***Περίληψη***

*Αμέσως μετά την κατεδάφιση των τειχών ο «δήμος», ο λαός της Αθήνας, αποφάσισε να εκλέξει τριάντα άντρες, για να καταγράψουν τους «πατρίους νόμους», σύμφωνα με τους οποίους θα ρυθμιζόταν στο εξής η πολιτική ζωή του κράτους.*  
*Ο Άγις διέλυσε το εκστρατευτικό σώμα της Δεκέλειας και ο Λύσανδρος πολιόρκησε τη Σάμο, το τελευταίο προπύργιο των δημοκρατικών. Οι Σάμιοι παραδόθηκαν με τον όρο να φύγουν από την πόλη τους, παίρνοντας μαζί τους ένα «ιμάτιον» ο καθένας και αφήνοντας πίσω τις περιουσίες τους. Ο Λύσανδρος εγκατέστησε ολιγαρχικό καθεστώς, έστειλε τα πλοία και τα πληρώματα των συμμάχων στις πόλεις τους και αυτός με τα λακωνικά πλοία επέστρεφε στη Λακωνία. Πήρε μαζί του λάφυρα, στεφάνια που του είχαν χαρίσει οι πόλεις ως προσωπικά δώρα και 470 τάλαντα ασήμι που του είχε δώσει ο Πέρσης σατράπης Κύρος. Όλα τα παρέδωσε στις αρχές της Σπάρτης.*  
*Αξίζει να σημειωθεί ότι ο Ξενοφών δεν αναφέρει το γεγονός (γνωστό από άλλες πηγές, π.χ. Διόδωρος Σικελιώτης XIV, 3) ότι ο Λύσανδρος προτού γυρίσει από τη Σάμο στη Σπάρτη, πέρασε για λίγο από την Αθήνα και έπαιξε καθοριστικό ρόλο στην επιβολή του τυραννικού καθεστώτος.*

**Βιβλίο 2. Κεφάλαιο 3. §11-16**

***Μετάφραση***

|  |  |
| --- | --- |
| [11] Η εκλογή των Τριάντα έγινε αμέσως μετά την κατεδάφιση των Μακρών Τειχών και των τειχών του Πειραιά. Ενώ όμως εντολή τους ήταν να συντάξουν ένα σύνταγμα που θα ρύθμιζε τον πολιτικό βίο, όλο ανάβαλλαν τη σύνταξη και τη δημοσίευσή του· στο μεταξύ συγκροτούσαν τη Βουλή και τις άλλες αρχές όπως ήθελαν αυτοί.  [12] Έπειτα άρχισαν να συλλαμβάνουν τους γνωστούς καταδότες, που τον καιρό της δημοκρατίας είχαν κάνει τη συκοφαντία επάγγελμα και ταλαιπωρούσαν την καλή τάξη, και να τους παραπέμπουν για θανατική καταδίκη. Η Βουλή τους καταδίκαζε μ' ευχαρίστηση, και το πράμα δε δυσαρεστούσε καθόλου όσους ένιωθαν πως τίποτα κοινό δεν είχαν μ' αυτούς.  [13] Αργότερα ωστόσο άρχισαν να καταστρώνουν σχέδια για να επιβάλουν την ανεξέλεγκτη κυριαρχία τους στην πόλη. Το πρώτο βήμα ήταν να στείλουν στη Λακεδαίμονα τον Αισχίνη και τον Αριστοτέλη, για να πείσουν το Λύσανδρο να ενεργήση να τους δοθεί φρουρά -που υπόσχονταν να συντηρούν αυτοί - «ώσπου να βγάλουν από τη μέση τα κακά στοιχεία και να οργανώσουν το καθεστώς». Εκείνος πείστηκε και φρόντισε να τους δώσουν τη φρουρά με τον Καλλίβιο για αρμοστή. [14] Μόλις οι Τριάντα πήραν τη φρουρά βάλθηκαν να καλοπιάνουν με κάθε τρόπο τον Καλλίβιο, για να εγκρίνη όλες του τις πράξεις· αυτός πάλι τους έδινε στρατιώτες από τη φρουρά, που τους βοηθούσαν να συλλάβουν όποιους ήθελαν -όχι πια «κακά στοιχεία» κι ασήμαντα πρόσωπα, αλλ' από δω και μπρος όποιον τους δημιουργούσε την υποψία ότι δε θ' ανεχόταν τον παραμερισμό του κι ότι, αν δοκίμαζε ν' αντιδράση, θάβρισκε πολλούς συμπαραστάτες. | ***Αυθαιρεσίες και εγκλήματα*** |

Ο Ξενοφώντας αφηγείται τη μεταβολή του πολιτεύματος στην Αθήνα από δημοκρατία σε αυτό των τριάκοντα τυράννων. Στην περίληψη που προηγείται του κειμένου μπορούμε να πάρουμε πληροφορίες για τον τρόπο με τον οποίο ανέλαβαν την εξουσία.

Από την περίληψη:

Στις περιόδους με κόκκινα γράμματα να εντοπίσετε τις υλικές προτάσεις, τους δράστες και τους στόχους.

|  |  |  |
| --- | --- | --- |
| **Πρόταση**  *ο λαός της Αθήνας, αποφάσισε να εκλέξει τριάντα άντρες,*  συνεχίστε……. | **Δράστης**  *ο λαός της Αθήνας* | **Στόχος**  *τριάντα άντρες* |

Από το κείμενο:

Στις προτάσεις με κόκκινα γράμματα φαίνονται οι βασικές ενέργειες των Τριάκοντα. Τοποθετήστε τις προτάσεις στον ακόλουθο πίνακα εντοπίζοντας δράστες και στόχους. Αν χρειάζεται μετατρέψτε τα ουσιαστικά σε ρήματα για να παρουσιάσετε τις ενέργειές τους.

|  |  |  |
| --- | --- | --- |
| **Πρόταση** | **Δράστης** | **Στόχος** |

Σύμφωνα με όσα μελετήσατε για τα πολιτεύματα στην αρχαιότητα προσπαθήστε να προσδιορίσετε σε ποιο είδος πολιτεύματος ανήκει το πολίτευμα των τριάκοντα τυράννων. Στην απάντησή σας να παρουσιάσετε τα βασικά του χαρακτηριστικά που σας οδήγησαν σ’ αυτή την κατάταξη.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………